###### แผนการบริหารและพัฒนาทรัพยากรบุคคล

ประจำปีงบประมาณ พ.ศ. 2568



เทศบาลตำบลเมืองศรีไค

###### อำเภอวารินชำราบ จังหวัดอุบลราชธานี

**แผนกลยุทธ์การบริหารและพัฒนาทรัพยากรบุคคล ประจำปีงบประมาณ พ.ศ.2568**

ทรัพยากรบุคคล เป็นองค์ประกอบที่มีความสำคัญมากประการหนึ่งขององค์กรที่จะให้องค์กร

อยู่รอดและมีความเจริญเติบโต เมื่อเทียบกับองค์ประกอบอื่น ไม่ว่าจะเป็นเงินทุน ที่ดิน อาคาร สถานที่และวัสดุครุภัณฑ์ต่าง ๆ ทั้งนี้ เพราะการที่องค์กรหนึ่ง ๆ จะบรรลุเป้าหมายของการดำเนินการได้นั้น จะต้องอาศัยความร่วมมือร่วมใจของบุคลากรภายในองค์กรเป็นสำคัญ กล่าวคือ หากองค์กรต่าง ๆ มีทรัพยากรหรือทุนด้านอื่น ๆ เหมือนกัน แต่มีผู้ปฏิบัติงานและผู้บริหารต่างกันแล้ว ผลการดำเนินงานย่อมต่างกัน และองค์กรสมัยใหม่ต่างถือกันว่า “ทรัพยากรบุคคล” เป็น “ทุน” (Human Capital) ที่จะสร้างความแตกต่างและสร้างคุณค่า (Value Creation) ให้กับองค์กรสามารถมีผลการดำเนินการได้ตามยุทธศาสตร์ พันธกิจ และเป้าหมายได้อย่างมีประสิทธิภาพและประสิทธิผล อย่างไรก็ตาม ทุนมนุษย์ก็มีลักษณะคล้ายกับทุนประเภทอื่นประการหนึ่ง คือ จะต้องมีการปรับปรุงพัฒนาให้ทันต่อสภาวะการเปลี่ยนแปลงของสังคมโลก และสภาพการแข่งขันด้านเทคโนโลยีสารสนเทศการสื่อสาร การพัฒนาทางการเมือง เศรษฐกิจ สังคม ในโลกยุคไร้พรมแดนหรือโลกาภิวัฒน์ (Globalization) เพราะฉะนั้นการพัฒนาทรัพยากรบุคคล (Human Resources Development) จึงเป็นหัวใจสำคัญต่อการเปลี่ยนแปลงทั้งในระดับองค์กรและระดับประเทศ บุคลากรจำเป็นต้องได้รับการพัฒนาตลอดเวลา เพื่อให้มีสมรรถนะที่เหมาะสำหรับการปฏิบัติงานทั้งในปัจจุบันและอนาคต มีความคิดริเริ่มและสร้างสรรค์สิ่งใหม่ๆซึ่งจะทำให้เกิดการเปลี่ยนแปลงขององค์กรในทิศทางที่สอดคล้องกับกระแสเปลี่ยนแปลงของสังคมโลก

การกระจายอำนาจสู่ท้องถิ่นในปัจจุบัน ถือเป็นปรากฏการณ์ระดับโลก คือ เกิดขึ้นทั่วโลกและหลายประเทศได้เปลี่ยนผ่านไปก่อนหน้าที่ ซึ่งประเทศไทยก็อยู่ในช่วงเปลี่ยนผ่านไปสู่การกระจายอำนาจเช่นกัน องค์กรปกครองส่วนท้องถิ่น จึงนับเป็นหน่วยงานที่มีภารกิจสำคัญยิ่งในฐานะเป็นผู้ดำเนินการและสนับสนุนการดำเนินการแก้ไขปัญหาและพัฒนาท้องถิ่น ไม่ว่าจะเป็นการแก้ไขปัญหาความยากจน การจัดสวัสดิการสังคม การพัฒนาคุณภาพชีวิตของประชาชนในพื้นที่ การแก้ไขปัญหาสิ่งแวดล้อม และการอนุรักษ์ทรัพยากรธรรมชาติ อีกทั้งยังมีบทบาทในฐานะเป็นสถาบันการเมืองขั้นพื้นฐานในอันที่จะปลูกฝังค่านิยมความเป็นประชาธิปไตยให้กับประชาชน ดังนั้น ส่วนราชการต่าง ๆ ไม่ว่าจะเป็นการบริหารส่วนกลาง ราชการบริหารส่วนภูมิภาค ราชการบริหารส่วนท้องถิ่น และภาคประชาชน จึงได้มีการปรับบทบาทเข้าหากัน เรียนรู้ร่วมกันรวมทั้งการปรับกลไกความสัมพันธ์ระหว่างองค์กรปกครองส่วนท้องถิ่นกับส่วนราชการอื่น ๆ อย่างกลมกลืนดังจะเห็นได้จากการปรับปรุงกฎหมายที่เกี่ยวข้อง อันจะทำให้องค์กรปกครองส่วนท้องถิ่นสามารถดำเนินการสาธารณะที่ตอบสนองความต้องการของประชาชนในท้องถิ่นให้ดีขึ้น

ดังนั้น เทศบาลตำบลเมืองศรีไค จึงต้องเสริมสร้างและพัฒนาศักยภาพของพนักงานเทศบาล

ลูกจ้างประจำ และพนักงานจ้างในสังกัด ให้มีความรู้ความสามารถ ทักษะและสมรรถนะที่สอดคล้องกับ

ยุทธศาสตร์ชาติ แผนพัฒนาเศรษฐกิจและสังคมแห่งชาติ และยุทธศาสตร์ของเทศบาลตำบลเมืองศรีไค ตลอดจน

ส่งเสริมให้นำศักยภาพของพนักงานมาใช้ในการปฏิบัติงานให้เกิดประโยชน์สูงสุด

**วิสัยทัศน์ของเทศบาลตำบลเมืองศรีไค**

“สังคมมีสุข เศรษฐกิจมั่งคั่ง ทรัพยากรธรรมชาติยั่งยืน”

**พันธกิจด้านการพัฒนาทรัพยากรบุคคล (Mission)**

เทศบาลตำบลเมืองศรีไค จัดทำพันธกิจด้านการพัฒนาทรัพยากรบุคคล (Mission) เพื่อให้

การพัฒนาข้าราชการหรือพนักงานส่วนท้องถิ่น ลูกจ้าง และพนักงานจ้าง ตามวิสัยทัศน์ของการพัฒนาบุคลากร และบรรลุวัตถุประสงค์ของเทศบาลตำบลเมืองศรีไค ดังนี้

1) พัฒนาบุคลากรของเทศบาลตำบลเมืองศรีไค ให้เป็นมืออาชีพและนวัตกรรม มีความรู้

ทัศนคติทักษะที่จำเป็นในการบริหารงานและบูรณาการอย่างเป็นระบบพร้อมปรับตัวสู่ยุคดิจิทัล

2) เสริมสร้างคุณธรรม จริยธรรม วัฒนธรรมและค่านิยมร่วม เพื่อเพิ่มประสิทธิภาพ การ

ปฏิบัติงานและป้องกันการทุจริตประพฤติมิชอบของเทศบาลตำบลเมืองศรีไคให้มีคุณภาพชีวิตที่ดี มีความสุข มีความสมดุลของชีวิตและการทำงาน

3) ส่งเสริมการเรียนรู้และการพัฒนาตนเองอย่างต่อเนื่องด้วยระบบเทคโนโลยีสารสนเทศ

และดิจิทัลที่เหมาะสม

4) พัฒนาบุคลากรของเทศบาลตำบลเมืองศรีไค ตามเส้นทางความก้าวหน้าในสายอาชีพ

5) พัฒนาทักษะด้านภาวะผู้นำ ทักษะด้านดิจิทัล และทักษะสำหรับผู้นำการเปลี่ยนแปลงรุ่นใหม่ในเทศบาลตำบลเมืองศรีไค

**เป้าประสงค์**

๑) บุคลากรมีขีดความสามารถ ทักษะ ความรู้ และสมรรถนะที่หลากหลายในการปฏิบัติงาน

ตามภารกิจองค์กรปกครองส่วนท้องถิ่น

๒) เทศบาลตำบลเมืองศรีไคมีการวางแผนพัฒนาบุคลากร การวางแผนพัฒนาความก้าวหน้า

ในสายอาชีพให้แก่ข้าราชการหรือพนักงานส่วนท้องถิ่น

๓) บุคลากรมีจิตสำนึก ประพฤติปฏิบัติตน ตามค่านิยม คุณธรรมจริยธรรม วัฒนธรรมการ

ทำงานร่วมกัน โดยยึดหลักธรรมาภิบาล

๔) บุคลากรมีความผูกพันกับองค์กรปกครองส่วนท้องถิ่นมีคุณภาพชีวิตการทำงานที่ดี

และมีความสุขในการทำงาน

๕) พัฒนาบุคลากรให้มีคุณภาพชีวิตและความสุขในวัยหลังเกษียณ

**กลยุทธ์การบริหารทรัพยากรบุคคล**

เทศบาลตำบลเมืองศรีไค ได้กำหนดกลยุทธ์การบริหารทรัพยากรบุคคล ให้มีความสอดคล้อง

กับประเด็นยุทธศาสตร์ของเทศบาลตำบลเมืองศรีไค ดังนี้

**ประเด็นที่ 1** การสร้างองค์กรเป็นองค์กรแห่งการเรียนรู้

1. จัดประชุมประจำเดือน เพื่อส่งเสริมเกี่ยวกับแนวทางปฏิบัติงานความรู้ทั่วไป

2. จัดประชุมย่อยเพื่อแลกเปลี่ยนเรียนรู้ซึ่งกันและกัน

3. จัดทำเอกสาร/วารสาร เผยแพร่ หรือประชาสัมพันธ์เสียงตามสาย และแจ้งเวียนตามส่วน

ราชการต่าง ๆ

**ประเด็นที่ 2** การส่งเสริมและพัฒนาศักยภาพของบุคลากรในการปฏิบัติงาน

1. จัดส่งพนักงานเทศบาล ลูกจ้างประจำ และพนักงานจ้าง เข้ารับการฝึกอบรมในหลักสูตร

ต่าง ๆ ของหน่วยงานทั้งภายในและภายนอกที่จัดขึ้น

2. ฝึกอบรมพัฒนาศักยภาพ ความรู้ ความสามารถทั่วไปในการปฏิบัติงาน และด้านคุณธรรม

จริยธรรมให้กับบุคลากรของเทศบาล

การพัฒนาบุคลากรภายในเทศบาลตำบลเมืองศรีไค ผ่านการสร้างแนวทางการพัฒนา

บุคลากร

ด้วยหลักการ “การสร้างความสุข (Well-being) ให้กับบุคลากรเทศบาลตำบลเมืองศรีไค” ได้แก่

1) สุขกาย (Physical Well-being)

2) สุขใจ (Emotional Well-being)

3) สุขงาน (Intellectual and Occupational Well-being)

4) สุขสัมพันธ์ (Social and Environmental Well-being)

5) สุขเงิน (Financial Well-being)

รวมทั้งการดำเนินกิจกรรมการพัฒนาบุคลากรภายในเทศบาลตำบลเมืองศรีไค อย่างครอบคลุมทุกมิติซึ่งรวมถึงเครื่องมือ หลักสูตรการพัฒนา และกิจกรรมอื่น ๆ ที่สนับสนุน

**แผนการดำเนินงาน**

แผนการดำเนินงานสำหรับการบริหารและพัฒนาทรัพยากรบุคคลของเทศบาลตำบลเมืองศรีไค ประจำปีงบประมาณ พ.ศ. 2568 มีรายละเอียด ดังนี้

|  |  |  |  |  |  |  |
| --- | --- | --- | --- | --- | --- | --- |
| กิจกรรมหลัก | กิจกรรมย่อย | งบประมาณ  (บาท) | แผนการดำเนินงาน | | | |
| ไตรมาสที่ 1 | ไตรมาสที่ 2 | ไตรมาสที่ 3 | ไตรมาสที่ 4 |
| 1. การพัฒนาแผนกำลังคนและระบบบริหารทรัพยากรบุคคลของเทศบาลตำบลเมืองศรีไค | | |  |  |  |  |
| 1.1 งานแผนอัตรากำลัง | - จัดทำแผนอัตรากำลังที่สอดคล้องกับบทบาทภารกิจของเทศบาลตำบลเมืองศรีไค  - ปรับปรุงกรอบอัตรากำลังให้เพียงพอต่อภารกิจหน้าที่  -ปรับปรุงโครงสร้างส่วนราชการให้เป็นไปตามหลักเกณฑ์ฯ | ไม่ใช้งบประมาณ |  |  |  |  |
| 1.2 งานสวัสดิการและการสร้างสมดุลระหว่างชีวิตกับการทำงาน | 1.2.1 จัดกิจกรรมการสร้างความสมดุลระหว่างชีวิตกับการทำงาน  - ประกาศนโยบายความปลอดภัยอาชีวอนามัยและสภาพแวดล้อมในการทำงาน  - จัดโครงการสถานที่ทำงานน่าอยู่ น่าทำงานประจำปีงบประมาณ 2567  - จัดทำประกาศพนักงานดีเด่น ประจำปีงบประมาณ 2567 เพื่อเสริมสร้างขวัญ กำลังใจให้แก่พนักงาน | ไม่ใช้งบประมาณ |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| กิจกรรมหลัก | กิจกรรมย่อย | งบประมาณ  (บาท) | แผนการดำเนินงาน | | | |
| ไตรมาสที่ 1 | ไตรมาสที่ 2 | ไตรมาสที่ 3 | ไตรมาสที่ 4 |
| 2. การพัฒนาพนักงานเทศบาล และพนักงานจ้างเทศบาลตำบลเมืองศรีไค | | |  |  |  |  |
| 2.1 การเตรียมความพร้อมด้านองค์ความรู้ ทักษะ สมรรถนะหลักและสมรรถนะที่จำเป็นสำหรับการ  ปฏิบัติงาน | - การส่งเข้าร่วมประชุม / อบรม ฯลฯ เพื่อเสริมสร้าง  ศักยภาพและความเชี่ยวชาญในการปฏิบัติงาน | 370,000 |  |  |  |  |
| 2.2 การพัฒนาสมรรถนะที่จำเป็นสำหรับการปฏิบัติงานของพนักงานในสังกัด | - การส่งเข้าร่วมประชุม / อบรม ฯลฯ เพื่อเสริมสร้างสมรรถนะที่จำเป็นในการปฏิบัติงาน  - โครงการศึกษาดูงานด้านการเพิ่มประสิทธิภาพ ผู้บริหาร ข้าราชการ ฯลฯ | 370,000 |  |  |  |  |
| 2.3 การขับเคลื่อนตาม  ยุทธศาสตร์ชาติว่าด้วยการป้องกันและปราบปรามการทุจริต | - จัดกิจกรรมวันต่อต้านการทุจริตสากล” หรือ “วันต่อต้านคอร์รัปชันสากล” (International Anti-  Corruption Day) | ไม่ใช้งบประมาณ |  |  |  |  |